Psalmus 67

Psalmus 67 (enumeratione Graeca psalmus 66 dictus) libri Psalmorum verbis "Deus misereatur" incipit; etiam habet superscriptionem: "Magistro chori. Fidibus. PSALMUS. Canticum" (sic in Nova Vulgata). In hoc psalmo gentes ad Deum laundandum vocantur."The Nations Called to Praise God", titulus in New Revised Standard Version apud BibleGateway.

 Verba psalmi 
Haec sunt verba psalmi 67 (66) ex versione vulgata Clementina:
1 In finem, in hymnis. Psalmus cantici David.
2 Deus misereatur nostri, et benedicat nobis;
illuminet vultum suum super nos, et misereatur nostri:
3 ut cognoscamus in terra viam tuam,
in omnibus gentibus salutare tuum.
4 Confiteantur tibi populi, Deus:
confiteantur tibi populi omnes.
5 Laetentur et exsultent gentes,
quoniam iudicas populos in aequitate,
et gentes in terra dirigis.
6 Confiteantur tibi populi, Deus:
confiteantur tibi populi omnes.
7 Terra dedit fructum suum:
benedicat nos Deus, Deus noster!
8 Benedicat nos Deus,
et metuant eum omnes fines terrae.

 In religione Christiana 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur".Institutio generalis liturgia horarum, numerus 111. Titulus Psalmi 67 in liturgia horarum Ecclesiae Catholicae est Omnes gentes Domino confiteantur.

Ioannes Calvinus, theologiae Reformationis fautor, sic argumentum psalmi descripsit:
Precatio est pro foelici Ecclesiae statu, non solum ut Deus in Iudaea eum tueatur incolumem, sed etiam ut nova et insolita propagatione augeat. Ubi etiam breviter disserit de regno Dei, quod Christi adventu in toto orbe erigendum erat.In librum Psalmorum, Iohannis Calvini commentarius (Oliva Roberti Stephani, 1557), argumentum Psalmi 67, p. 299.

 Notae 

 Nexus externi 

 Psalmus 66 in versione Vulgata Stuttgartensi (iuxta Hebraicum)
 Psalmus 66 in Vulgata Clementina (versione Gallicana)
 Psalmus 67 in Nova Vulgata
 Psalmus 67 cum commentario Rashi 

Categoria:Liber Psalmorum